**Kolme kuningasta** on yhdysvaltalainen toimintadraamaelokuva vuodelta 1999. Sen tapahtumat sijoittuvat Irakiin vuonna 1991, kun kansa kapinoi Saddam Husseinia vastaan Persianlahden sodan jälkeen. Voimakkaasti sodanvastainen elokuva kertoo kolmesta amerikkalaisesta sotilaasta jotka etsivät aarretta vapautetusta Kuwaitista sen jälkeen kun sota on julistettu päättyneeksi.

Näyttelijät
-----------

|  |  |  |
| --- | --- | --- |
|  Ice Cube   | … |   Staff Sergeant Chief Elgin
  |
|  George Clooney   | … |   Major Archie Gates
  |
|  Nora Dunn   | … |   Adriana Cruz
  |
|  Mark Wahlberg   | … |   Sergeant Troy Barlow
  |
|  Jamie Kennedy   | … |   Walter Wogaman
  |

Tuotanto
--------

Elokuva sai alkunsa koomikko John Ridleyn ideasta kokeilla, miten nopeasti hän pystyy kirjoittamaan ja myymään käsikirjoituksen elokuvalle. Käsikirjoituksen alkujaan nimellä *Spoils of War* tekoon kului seitsemän päivää ja Ridley myi sen Warner Bros. -yhtiölle 18 päivää myöhemmin heinäkuussa 1995. Ohjaaja David O. Russell kiinnostui käsikirjoituksesta toukokuussa 1997, ja laati oman käsikirjoituksensa pohjautuen Ridleyn käsikirjoitukseen. Warner Bros. sitoutui rahoittamaan elokuvaa 48 miljoonalla dollarilla.

Päärooliin (Archie Gates) kaavailtiin alkujaan Clint Eastwoodia, joka kieltäytyi roolista. Muita ehdolla olleita, mutta myös roolista kieltäytyneitä olivat Nicolas Cage, Mel Gibson, Jack Nicholson, Nick Nolte ja Dustin Hoffman. Russel päätyi lopulta palkkaamaan rooliin George Cloonen, joka tuolloin pyrki siirtymään televisiorooleista elokuvarooleihin. Conrad Vigin hahmoa näytteli Spike Jonze, Chief Elginiä rapartisti Ice Cube, Troy Barlow'ta Mark Wahlberg ja Adriana Cruzia Nora Dunn.

Suurin osa elokuvasta kuvattiin Arizonassa Casa Granden luoteispuolella. Alueella oli aikanaan ollut kaivostoimintaa, jonka päästöt olivat tappaneet kaiken kasvillisuuden. Paikalle rakennettiin irakilaisia kyliä esittäviä lavasteita. Elokuvaa varten palkattiin myös avustajia, joista monet olivat irakilaisia pakolaisia Dearbornista Michiganissa. Kuvaukset osoittautuivat hankaliksi etenkin pääroolinäyttelijä Clooneylle, jolle elokuva oli ensimmäinen suuri Hollywood tuotanto. Hänellä oli myös hyvin huonot välit ohjaaja Russellin kanssa.Huonot välit kärjistyivät jopa nyrkkitappeluksi.

Vastaanotto
-----------

Elokuvan ensi-ilta oli 27. syyskuuta 1999 jha yleinen levitys alkoi 1. lokakuuta. Elokuvan lipputulot olivat maailmanlaajuisesti 107,8 miljoonaa dollaria, eli elokuva tuotti huomattavasti budjettiaan enemmän.

Kriitikkojen arviot elokuvasta olivat pääsoin positiivisia. Arvoita luetteloivan *Rotten Tomatoes*-sivuston mukaan sen 134 elokuva-arviosta 94 % oli positiivisia. *Metacritic*-sivuston 34 arvioon perustuva vastaava lukema oli 82/100.

Lähteet
-------

1. ↑  Second Look: 'Three Kings' is sharp antiwar caper LA Times
2. 1 2 3 4 5  Robert Niemi: *100 great war movies : the real history behind the films*, s. 321-324. ABC-CLIO, 2018. ISBN 978-1-4408-3386-1. (englanniksi)
3. ↑  Three Kings *Rotten Tomatoes*. Fandango. Viitattu 20.2.2024. (englanniksi)
4. ↑  Three Kings *Metacritic*. FANDOM, INC. Viitattu 20.2.2024. (englanniksi)

David O. Russellin ohjaamat elokuvat

|  |  |
| --- | --- |
| **1990-luku** | *Spanking the Monkey* (1994) · *Flirting with Disaster* (1996) · *Kolme kuningasta* (1999) |
| **2000-luku** | *I ♥ Huckabees* (2004) |
| **2010-luku** | *Taistelija* (2010) · *Unelmien pelikirja* (2012) · *American Hustle* (2013) · *Joy* (2015) |